હિંમતનગર નજીકના સવગઢમાં આવેલ કે.ડી. મોટર્સ દુકાનના વેપારીએ પોતાની દુકાનમાં રાખેલ માલના બોકસમાં કિંમત લખ્યા વિના તેમજ કયુઆર કોડ અને બારકોડ વગર રૂા.૧.૯૧ લાખથી વધુનો નકલી માલ વેચી ગ્રાહકો સાથે ઠગાઇ કરવાનો મામલો બહાર આવ્યો છે. જેમાં મહારાષ્ટ્રના ઇસમે સવગઢના વેપારી વિરૂધ્ધ હિંમતનગરના ગ્રામ્ય પોલીસ સ્ટેશનમાં શનિવારે ફરિયાદ નોંધાવતાં પોલીસે ગુનો નોંધી સમગ્ર પ્રકરણની તપાસ હાથ ધરી છે. ઠગાઇ સાથે નકલી માલ વેચવાની ઘટના સંદર્ભે હિંમતનગરના ગ્રામ્ય પોલીસ સ્ટેશનના સૂત્રો દ્વારા પ્રાપ્ત વિગત અનુસાર સવગઢમાં કે.ડી.મોટર્સ નામની દુકાન આવેલી છે.